|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_. maijā** |  **Nr. GND/2025/\_\_\_** |
|  |  **(protokols Nr.\_\_; \_\_.p)** |

**Par Gulbenes novada pašvaldības sporta infrastruktūras maksas pakalpojumu cenrāža apstiprināšanu**

2024.gada 31.oktobrī Gulbenes novada pašvaldības dome pieņēma lēmumu Nr. GND/2024/662 (protokols Nr.19, 50.p) “Par Gulbenes novada pašvaldības sporta infrastruktūras maksas pakalpojumu cenrāža apstiprināšanu”.

Ņemot vērā, ka Gulbenes novada pašvaldības sporta infrastruktūras cenrādi nepieciešams papildināt ar jauniem maksas pakalpojumiem, kā Gulbenes sporta centra stadiona, Druvienas pagasta sporta zāles, Galgauskas pagasta sporta zāles, Jaungulbenes pagasta stadiona, Litenes pagasta stadiona un stadiona + estrādes, kā arī Stradu pagasta Stāķu sporta zāles nomu, Gulbenes novada pašvaldības Centrālās pārvaldes Finanšu nodaļa ir veikusi aprēķinu Gulbenes novada pašvaldības sporta infrastruktūras jaunajiem maksas pakalpojumiem. Aprēķins ir veikts, ņemot vērā iepriekšējā saimnieciskajā gadā uzskaitītos naudas plūsmas izdevumus, kā arī 2025.gada plānotos pašvaldības budžeta izdevumus.

Pamatojoties uz Pašvaldību likuma 4. panta pirmās daļas 6.punktu pašvaldības autonomā funkcija ir īstenot veselīga dzīvesveida veicināšanas pasākumus. Savukārt, Pašvaldību likuma 4. panta pirmās daļas 7.punkts nosaka, ka viena no pašvaldības autonomajā funkcijām ir atbalstīt sportistu darbību un sniegt atbalstu sporta pasākumu organizēšanai, kā arī attiecīgā panta pirmās daļas 8.punkts nosaka, ka pašvaldības autonomā funkcija ir veikt darbu ar jaunatni.

Pamatojoties uz Pašvaldību likuma 10.panta pirmās daļas 21.punktu, kas nosaka, ka domes kompetencē ir pieņemt lēmumus citos ārējos normatīvajos aktos paredzētajos gadījumos, Gulbenes novada domes 2018.gada 29.marta noteikumiem Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.§), Pievienotās vērtības nodokļa likuma 52.panta pirmās daļas 12.punktu un ņemot vērā Apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar \_\_ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības sporta infrastruktūras maksas pakalpojumu cenrādi (pielikums).
2. NOTEIKT, ka maksas pakalpojumu cenrādi piemēro fiziskām un juridiskām personām.
3. NOTEIKT 30% atlaidi cenrāža 1.1., 1.2., 2.1., 2.2., 2.3., 2.4., 3.1., 3.2., 6.1., 6.2., 7.1., 7.2., 8.1., 8.2., 9.1., 9.2., 9.3., 9.4., 10.1. un 10.2. apakšpunktos noteiktajiem maksas pakalpojumiem, sākot ar piekto izmantošanas dienu.
4. ATBRĪVOT no cenrāža 1.1., 1.2., 2.1., 2.2., 2.3., 2.4., 3.1., 3.2., 6.1., 6.2., 7.1., 7.2., 8.1., 8.2., 9.1., 9.2., 9.3., 9.4., 10.1. un 10.2.. apakšpunktos noteiktās maksas:

4.1. Gulbenes novada pašvaldības iestādes un to struktūrvienības;

4.2. biedrības un nodibinājumus, kam Gulbenes novada administratīvajā teritorijā reģistrēta juridiskā adrese.

5. ATBRĪVOT no cenrāža 11.punktā noteiktās maksas:

5.1. Gulbenes bērnu un jaunatnes sporta skolas audzēkņus sporta nodarbību laikā;

5.2. Gulbenes novada izglītības iestāžu izglītojamos mācību procesa nodrošināšanas laikā;

5.3. vecuma pensijas saņēmējus;

5.4. personas ar invaliditāti.

1. Atbildīgos par lēmuma izpildi noteikt attiecīgās Gulbenes novada pašvaldības iestādes vadītājus.
2. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei šo lēmumu pēc tā spēkā stāšanās publicēt Gulbenes novada pašvaldības tīmekļvietnē www.gulbene.lv.
3. Lēmums stājas spēkā 2025.gada 1.jūnijā un ar šā lēmuma spēkā stāšanās dienu spēku zaudē Gulbenes novada pašvaldības domes 2024.gada 31.oktobra lēmums Nr. GND/2024/662 “Par Gulbenes novada pašvaldības sporta infrastruktūras maksas pakalpojumu cenrāža apstiprināšanu” (protokols Nr.19, 50.p).

Gulbenes novada pašvaldības domes priekšsēdētājs A.Caunītis

*Pielikums Gulbenes novada domes 2025.gada \_\_.maija lēmumam Nr. GND/2025/\_\_\_\_*

**Gulbenes novada pašvaldības sporta infrastruktūras maksas pakalpojumu cenrādis**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojuma veids** | **Mērvienība** | **Cena bez PVN (EUR)** | **PVN (EUR)** | **Cena ar PVN (EUR)** |
| **Juridiskām personām:** |
| **1.** | **Gulbenes novada vidusskolas stadions (O.Kalpaka iela 1A):** |
| 1.1. | Stadions | 1 stunda | 74,38 | 15,62 | 90,00 |
| 1.2. | Stadions | 10 stundas | 495,87 | 104,13 | 600,00 |
| **2.** | **Gulbenes sporta centrs:** |
| 2.1. | Sporta zāle | 1 stunda | 57,85 | 12,15 | 70,00 |
| 2.2. | Sporta zāle | 10 stundas | 413,22 | 86,78 | 500,00 |
| 2.3. | Stadions | 1 stunda | 49,59 | 10,41 | 60,00 |
| 2.4. | Stadions | 10 stundas | 371,90 | 78,10 | 450,00 |
| **3.** | **Gulbenes novada Bērnu un jaunatnes sporta skola:** |
| 3.1. | Sporta zāle | 1 stunda | 33,06 | 6,94 | 40,00 |
| 3.2. | Sporta zāle | 10 stundas | 247,93 | 52,07 | 300,00 |
| **4.** | **Gulbenes novada Sporta pārvaldes dienesta viesnīca:** |
| 4.1. | Gultasvieta ar gultasveļu (vienai personai) | 1 diennaktī | 10,74 | 2,26 | 13,00 |
| **5.** | **Gulbenes slēpošanas un biatlona trase:** |
| 5.1. | Šautuve bez instruktora (vienai personai) |  2 stundas | 4,96 | 1,04 | 6,00 |
| **6.** | **Druvienas pagasts:** |
| 6.1. | Sporta zāle | 1 stunda | 33,06 | 6,94 | 40,00 |
| 6.2. | Sporta zāle | 10 stundas | 247,93 | 52,07 | 300,00 |
| **7.** | **Galgauskas pagasts:** |
| 7.1. | Sporta zāle | 1 stunda | 33,06 | 6,94 | 40,00 |
| 7.2. | Sporta zāle | 10 stundas | 247,93 | 52,07 | 300,00 |
| **8.** | **Jaungulbenes pagasts:** |
| 8.1. | Stadions | 1 stunda | 24,79 | 5,21 | 30,00 |
| 8.2. | Stadions | 10 stundas | 165,29 | 34,71 | 200,00 |
| **9.** | **Litenes pagasts:** |
| 9.1. | Stadions | 1 stunda | 24,79 | 5,21 | 30,00 |
| 9.2. | Stadions | 10 stundas | 165,29 | 34,71 | 200,00 |
| 9.3. | Stadions + Estrāde | 1 stunda | 74,38 | 15,62 | 90,00 |
| 9.4. | Stadions + Estrāde | 1 diennakts | 495,87 | 104,13 | 600,00 |
| **10.** | **Stradu pagasts:** |
| 10.1. | Stāķu sporta zāle | 1 stunda | 33,06 | 6,94 | 40,00 |
| 10.2. | Stāķu sporta zāle | 10 stundas | 247,93 | 52,07 | 300,00 |
| **Fiziskām personām:** |
| **11.** | **Gulbenes novada vidusskolas stadions (O.Kalpaka iela 1A):** |
| 11.1. | Slēpju komplekta noma bērniem no 7 gadu vecuma (vienai personai) | 24 stundas | 3,00 | 0,00\* | 3,00 |
| 11.2. | Slēpju komplekta noma bērniem no 7 gadu vecuma (vienai personai) | 1 nedēļa | 10,00 | 0,00\* | 10,00 |
| 11.3. | Slēpju komplekta noma pieaugušajiem (vienai personai) | 24 stundas | 4,13 | 0,87 | 5,00 |
| 11.4. | Slēpju komplekta noma pieaugušajiem (vienai personai) | 1 nedēļa | 12,40 | 2,60 | 15,00 |
| 11..5. | Slidu pāra noma bērniem no 7 gadu vecuma (vienai personai) | 1 stunda | 1,50 | 0,00\* | 1,50 |
| 11.6. | Slidu pāra noma pieaugušajiem (vienai personai) | 1 stunda | 2,07 | 0,43 | 2,50 |
| 11.7. | Bērnu (no 7 gadu vecuma) slidu asināšana | Pāris | 2,30 | 0,00\* | 2,30 |
| 11.8. | Pieaugušo slidu asināšana  | Pāris | 2,48 | 0,52 | 3,00 |
| **12.** | **Gulbenes novada Sporta pārvaldes dienesta viesnīca:** |
| 12.1. | Gultasvieta ar gultasveļu (vienai personai) | 1 diennaktī | 10,74 | 2,26 | 13,00 |
| **13.** | **Gulbenes slēpošanas un biatlona trase:** |
| 13.1. | Šautuve bez instruktora (vienai personai) |  2 stundas | 4,96 | 1,04 | 6,00 |

***Piezīme:***

*\*Pakalpojumus neapliek ar pievienotās vērtības nodokli saskaņā ar Pievienotās vērtības nodokļa likuma 52.panta pirmās daļas 12.punktu.*

Gulbenes novada pašvaldības domes priekšsēdētājs A. Caunītis